внимание при оценка на съществуването на значителни нарушения заедно с тяхното потенциално въздействие. Разликите в икономическите системи не играят роля при тази оценка, тъй като последната може да се прилага единствено по отношение на страната, която изнася разглеждания продукт. По отношение на твърдението за дискриминация Комисията отбелязва, че основният регламент и по-специално член 2, параграф 6а от него не се прилага по отношение на конкретна държава, нито води до дискриминация между държавите. Той се прилага само когато в хода на разследването се изказват твърдения за съществуването на значителни нарушения в страната на износа (която и да е държава), засегната от тази процедура, въз основа на доказателствата в досието. Съответно Комисията отхвърли тези твърдения.
 (173)
 Освен това ПК изтъкна, че в изготвения от службите на Комисията доклад има съществени недостатъци, както от фактическа, така и от правна гледна точка. Според ПК жалбата се основава на погрешни изводи, произтичащи от доклада, както и на предишни разследвания, като последните са използвани като нови доказателства от жалбоподателя в настоящото разследване. ПК твърди, че по същата причина Комисията се е отклонила от неутралната позиция на разследващия орган и насърчава промишлеността на ЕС да отправи в жалбата обвинения за значителни нарушения на пазара в Китай, което противоречи на основополагащия за правото дух на справедливост и правосъдие. Според ПК представените доказателства са недостатъчни, тъй като не посочват пазарната ситуация по отношение на разглеждания продукт, и жалбоподателят не е предоставил друг доклад или доказателства, потвърждаващи нарушението на китайския пазар на включените продукти. Нито жалбоподателят, нито Комисията са били в състояние да докажат как точно политиките и мерките на ПК са повлияли на ценовия механизъм на пазара на конкретна промишленост в Китай.
 (174)
 Относно твърдението на ПК за недостатъците и погрешните изводи в доклада Комисията отбеляза, че този доклад е изчерпателен документ, основан на множество обективни доказателства, включително законодателство, нормативни актове и други официални политически документи, публикувани от ПК, доклади на трети страни от международни организации, академични изследвания и статии от учени и други надеждни независими източници. Той е обществено достъпен от декември 2017 г., така че всяка заинтересована страна е разполагала с достатъчна възможност да го обори, да го допълни или да направи коментари по него и по доказателствата, на които се основава. Въпреки че ПК посочва недостатъците на доклада по изцяло общ и абстрактен начин, в същото време то се въздържа да предоставя каквито и да е опровержения по същество на съдържащите се в доклада доказателства. Жалбоподателите могат да се позоват на доказателствата и констатациите от предишни разследвания, доколкото те са свързани и законността им не отменена от съдебен орган. С член 2, параграф 6а се гарантира, че процедурата е неутрална и безпристрастна и че по време на разследването се зачитат правата на защита на всички страни. Комисията отбелязва, че предложената на жалбоподателите възможност да представят твърдения и доказателства за възможни изкривявания на цените и разходите в държави, в които биха могли да съществуват значителни нарушения, предизвикани от държавата, не може да се тълкува като нелоялна и несправедлива практика, която насърчава излагането на такива твърдения. По отношение